Góð jólagjöf frá Karlakór Selfoss í Sjóðinn góða Þórir Haraldsson , gjaldkeri karlakórsins , afhenti sr. Guðbjörgu Arnardóttur , sóknarpresti í Selfosskirkju framlagið í Sjóðinn góða í kvöld . sunnlenska.is / Jóhanna SH Það var mögnuð stund þegar Karlakór Selfoss hélt seinni jólatónleika sína fyrir troðfullri Selfosskirkju í kvöld . Aðgangur að tónleikunum var ókeypis en tekið við frjálsum framlögum sem runnu í Sjóðinn góða . Kórinn hélt tónleika í Skálholti í síðustu viku undir sömu formerkjum og á tónleikunum tveimur söfnuðust rúmlega 260 þúsund krónur sem kórinn afhenti sjóðnum eftir tónleikana í kvöld . Tónleikagestir í Selfosskirkju gerðu góðan róm að söng kórsins , enda var efnisskráin fjölbreytt , bæði létt og hátíðleg en kvöldið náði hámarki þegar kórinn og kirkjugestir sungu saman Heims um ból áður en haldið var út í nóttina . Karlakór Selfoss í Selfosskirkju í kvöld . sunnlenska.is / Guðbjörg H. SigurdórsdóttirKirkjan öll söng Heims um ból í lok tónleikanna . Ljósmynd / Grétar Guðmundsson